[{"text_idx": "#000001", "text": "Cours express en ligne \u2192 A1"}, {"text_idx": "#000006", "text": "Estas kunlaboro inter kvar asocioj :"}, {"text_idx": "#000008", "text": "Dum la unua c\u0302eesta renkontig\u0302o en Tuluzo, kiu okazis en la semajnfino de la 14-15-an de januaro, la partoprenantoj estis el Italio, Francio, Pollando kaj Hungario."}, {"text_idx": "#000010", "text": "Ni kune difinis kvin laborcelojn :"}, {"text_idx": "#000011", "text": "\u2013 G\u0302isdatigi jam ekzistantan flugfolieton por vidantoj, kiu klarigas, kiel helpi kaj inkluzivi vidhandikapulojn; ni tradukos g\u0302in poste en plurajn lingvojn ;\u2013 Krei bros\u0302uron por event-organizantoj por montri, kiel plibonigi inkluzivecon ;\u2013 Organizi semajnan seminarion alireblan al c\u0302iuj kadre de la kongreso de la Ligo de Blindaj Esperantistoj (LIBE) en San Benedetto del Tronto (Italio) en Junio; vizitoj, praktikaj taskoj kaj teoriaj klarigoj estos organizataj c\u0302iutage ;\u2013 Evoluigi la alireblon de la retkursoj ; g\u0302i plibonas, sed ne sufic\u0302e, do por la koncernitaj, estas ofte malfacile sekvi retan trejnkurson ;\u2013 Krei retkurson por trejnistoj kaj edukistoj por alirebligi edukistajn aktivaj\u0302ojn por vidhandikapuloj."}, {"text_idx": "#000012", "text": "Dum la unua renkontig\u0302o, la ne-tuluzanoj (inter ili partoprenis 2 blinduloj) estis gastigitaj de Simon.e kaj riaj kunlog\u0302antoj en Ramonville Saint-Agne, apud Tuluzo."}, {"text_idx": "#000014", "text": "Antau\u0306e, mi (Sophie) kaj mia koramikino Virginie (trejnisto c\u0302e blinduloj por helpi ilin uzi teknikajn ilojn), ambau\u0306 blindaj, venis c\u0302e Simon.e por doni ideojn por alirebligi la domon kaj adapti ludojn por dimanc\u0302-vespere. Ni klarigis al la kunlog\u0302antoj, kiel funkcias brajlo, por faciligi la adapton de la lokoj kaj ludoj."}, {"text_idx": "#000015", "text": "Sabat-matene, ni organizis diskuton por ke la vidantoj povu informig\u0302i pri vidhandikapo kaj malkovri la malsamajn brajlajn materialojn, kiujn ni uzas (vidi legenditajn fotojn). La homoj povis fari g\u0302eneralajn au\u0306 genajn demandojn, kion ni respondis plezure."}, {"text_idx": "#000016", "text": "Sabat-posttagmeze, ni vizitis la muzeon Saint-Raymond en la centro de Tuluzo, en kiu la homoj povis tus\u0302i multajn statuojn priskribitajn de niaj vidantaj akompanantoj; estis ege interesa malkovro por c\u0302iuj."}, {"text_idx": "#000018", "text": "Poste, ni renkontig\u0302is kun aliaj membroj de EKC en kafejo L\u2019Escabel, kaj poste en patkuk-restoracio, kies menuon Simon.e sendis al c\u0302iuj antau\u0306e per faciligi la elekton."}, {"text_idx": "#000020", "text": "Dum la kvin laborsesioj, la blinduloj uzis brajlan materialojn por preni notojn au\u0306 legi dokumentojn. Viola kaj Sophie kunportis brajlan komputilon, kiu povas funkcii sola au\u0306 konektita kun telefono au\u0306 komputilo. Por preni rapidajn notojn, oni povas uzi tableton kun punktilo; tion lernis Simon.e kaj Jimi antau\u0306e kun Virginie kaj Sophie por adapti la lokojn kaj la ludojn."}, {"text_idx": "#000024", "text": "Dimanc\u0302-vespere, post la kuna mang\u0302o, ni dividis mang\u0302aj\u0302ojn kunportitaj de c\u0302iuj el malsamaj landoj kaj ludis muzika devenludon."}, {"text_idx": "#000025", "text": "Dua renkontig\u0302o okazos en Bjalistoko (Pollando) de la 13-a g\u0302is la 14-a de Majo."}, {"text_idx": "#000026", "text": "Intertempe, la inter-asociaj laborgrupoj kunlaboras rete."}, {"text_idx": "#000027", "text": "La projekto finig\u0302os en septembro 2023 kaj estos prezentita dum la Universala Kongreso en Au\u0306gusto en Torino (Italio)."}, {"text_idx": "#000029", "text": "Se vi estas interesita por unu au\u0306 pluraj laborgrupoj, vi povas kontakti Simon.e retmesag\u0302e:"}, {"text_idx": "#000031", "text": "Veuillez laisser ce champ videCourriel *\nFre\u0301quence * Une fois par semaine Une fois par mois\nVe\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}, {"text_idx": "#000032", "text": "Ve\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}]